ઉપરોક્ત જોગવાઈને લક્ષમાં રાખતાં ૩૧મી માર્ચ, ૨૦૧૭ સુધીમાં ફાઈલ કરાતા આકારણી વર્ષ ૨૦૧૬-૧૭ માટેના આવકવેરા રિટર્નના સંદર્ભમાં સ્ક્રૂટિની આકારણીની નોટિસ તારીખ ૩૦મી સપ્ટેમ્બર, ૨૦૧૭ સુધી ઈશ્યૂ થઈ શકે, પરંતુ ૧લી એપ્રિલ, ૨૦૧૭ કે ત્યાર બાદ આ આવકવેરા રિટર્ન ભરવામાં આવે તો તે કેસમાં સ્ક્રૂટિની માટેની નોટિસ ઈશ્યૂ કરવા માટે આવકવેરા ખાતાને એક વર્ષનો વધુ સમય મળી રહે, કારણ કે આવા કેસમાં નોટિસ ૩૦મી સપ્ટેમ્બર, ૨૦૧૮ સુધી ઈશ્યૂ કરી શકાય !